Лясныя могілкі (Талін)

Лясны́я мо́гілкі (па-эстонску: Metsakalmistu) — могілкі ў Таліне (Эстонія), дзе пахаваныя пісьменьнікі, мастакі, скульптары, архітэктары і палітычныя дзеячы краіны. Знаходзяцца ў Клоастрымэтса (Kloostrimetsa tee 36). Агульная плошча 48,3 га. Мінуўшчына Лясныя могілкі былі заснаваныя па рашэньні мескіх уладаў у 1933 року. Цырымонія адкрыцьця адбылася ў 1939. Мэтсакальмісту — могілкі натуральнага віду, і патрабаваньні да іхняга аздабленьня забараняюць усталяваньне мэмарыялаў і магільных агароджаў. У 1936 на могілках была збудаваная капліца па праекце архітэктара Гербэрта Ёхансана(et). Пазьней яна была падпаленая, а ў 1996 адноўленая з дапамогай уладаў места. У 2006 на могілках зьявіўся калюмбарый. Пахаваныя Першым пахаваным на Лясных могілках у 1933 року стаў пісьменьнік і драматург Эдуард Вільдэ. Іншыя асобы: Імбі Валгемяэ — акторка Райманд Валгрэ — кампазытар Олеў Йыгі — журналіст, перакладчык і літаратурны крытык Паўль Керэс — шахматыст Лідзія Койдула — паэтка Яганэс Коткас — спартовец Вэла Орумэтс — сьпявак Георг Отс — сьпявак Канстантын Пятс — першы прэзыдэнт Эстоніі (1938—1940) Антон Тамсаарэ — пісьменьнік Вонкавыя спасылкі Лясныя могілкі (Талін) — сховішча мультымэдыйных матэрыялаў Плян могілак (эст.) Пашуковік па могілках (рас.)